CELEX: 62017CA0497
Language: bg
Date: 2019-02-26 00:00:00
Title: Дело C-497/17: Решение на Съда (голям състав) от 26 февруари 2019 г. (преюдициално запитване от Cour administrative d'appel de Versailles — Франция) — Oeuvre d’assistance aux bêtes d’abattoirs (OABA)/Ministre de l'Agriculture et de l'Alimentation, Bionoor, Ecocert France, Institut national de l’origine et de la qualité (INAO) (Преюдициално запитване — Член 13 ДФЕС — Благосъстояние на животните — Регламент (ЕО) № 1099/2009 — Защита на животните по време на умъртвяване — Специфични методи на клане на животни при религиозни обреди — Регламент (ЕО) № 834/2007 — Член 3 и член 14, параграф 1, буква б), подточка viii) — Съвместимост с биологичното производство — Регламент (ЕО) № 889/2008 — Член 57, първа алинея — Знак на Европейския съюз за биологично производство)

15.4.2019   
            
            
               BG
            
            
               Официален вестник на Европейския съюз
            
            
               C 139/12
            
         
      Решение на Съда (голям състав) от 26 февруари 2019 г. (преюдициално запитване от Cour administrative d'appel de Versailles — Франция) — Oeuvre d’assistance aux bêtes d’abattoirs (OABA)/Ministre de l'Agriculture et de l'Alimentation, Bionoor, Ecocert France, Institut national de l’origine et de la qualité (INAO)
      (Дело C-497/17) (1)
      
      (Преюдициално запитване - Член 13 ДФЕС - Благосъстояние на животните - Регламент (ЕО) № 1099/2009 - Защита на животните по време на умъртвяване - Специфични методи на клане на животни при религиозни обреди - Регламент (ЕО) № 834/2007 - Член 3 и член 14, параграф 1, буква б), подточка viii) - Съвместимост с биологичното производство - Регламент (ЕО) № 889/2008 - Член 57, първа алинея - Знак на Европейския съюз за биологично производство)
      (2019/C 139/09)
      Език на производството: френски
      
         Запитваща юрисдикция
      
      Cour administrative d'appel de Versailles
      
         Страни в главното производство
      
      
         Жалбоподател: Oeuvre d’assistance aux bêtes d’abattoirs (OABA)
      
         Ответници: Ministre de l'Agriculture et de l'Alimentation, Bionoor, Ecocert France, Institut national de l’origine et de la qualité (INAO)
      
         Диспозитив
      
      Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91, и по-конкретно член 3 и член 14, параграф 1, буква б), подточка viii) от него, в светлината на член 13 ДФЕС, трябва да се тълкува в смисъл, че не позволява поставянето на знака за биологично производство на Европейския съюз, посочен в член 57, първа алинея от Регламент (ЕО) № 889/2008 на Комисията от 5 септември 2008 година за определяне на подробни правила за прилагането на Регламент № 834/2007, изменен с Регламент (ЕС) № 271/2010 от 24 март 2010 г., върху продукти от животни, подложени на ритуално клане без предварително зашеметяване, извършено при условията, определени в Регламент (ЕО) № 1099/2009 на Съвета от 24 септември 2009 година относно защитата на животните по време на умъртвяване, и по-конкретно в член 4, параграф 4 от него.
      
         (1)  ОВ C 347, 16.10.2017 г.